recursal/SuperWikiNEXT-32B huggingface dataset:
**சுரேசு சத்யா** (*Suresh Sathya*) இந்தியாவைச் சேர்ந்த ஒரு தடகள வீரராவார். 1987 ஆம் ஆண்டு செப்டம்பர் மாதம் 7 ஆம் தேதி இவர் பிறந்தார். 4 × 100 மீட்டர் தொடர் ஓட்டப்பந்தயத்தில் இந்தியாவின் சார்பாக பன்னாட்டுப் போட்டிகளில் இவர் பங்கேற்றுள்ளார். சத்யாவை உள்ளடக்கிய அணி 4 × 100 மீட்டர் தொடர் ஓட்டப் பந்தயத்தில் இந்திய தேசிய சாதனையை படைத்துள்ளது என்பது குறிப்பிடத்தக்கதாகும். 

2010 ஆம் ஆண்டு புது தில்லியில் நடைபெற்ற 19 ஆவது பொதுநலவாய விளையாட்டுப் போட்டிகளில் இந்தியாவின் சார்பாக பங்கேற்ற 4 x 100 மீட்டர் தொடரோட்ட அணி வெண்கலப் பதக்கம் வென்றது. இந்த அணியில் சத்யாவும் உறுப்பினராக இருந்தார். இறுதிப் போட்டியில் வெற்றி பெற்ற இந்திய அணி இப்போட்டியில் தேசிய சாதனையையும் படைத்தது.

2010 ஆம் ஆண்டு நடைபெற்ற ஆசிய விளையாட்டுப் போட்டிகளில் சத்யா 200 மீட்டர் ஓட்டப்போட்டியில் ஆறாவது இடத்தையும், 4 × 100 மீட்டர் தொடரோட்டப் போட்டியில் நான்காவது இடத்தையும் பிடித்தார். ஆனால் ஊக்க மருந்து சோதனையில் சத்யா தோல்வியுற்ற காரணத்தால் இரண்டு முடிவுகளும் இரத்து செய்யப்பட்டன. ஊக்கமருந்து எதிர்ப்பு மீறல் காரணமாக சத்யா இரண்டு ஆண்டுகள் போட்டிகளிலிருந்தும் இடைநீக்கம் செய்யப்பட்டார்.

மேற்கோள்கள்
-----------

1. ↑  "Surprises at the track". *தி நியூ இந்தியன் எக்சுபிரசு*. 24 October 2010.. பார்த்த நாள்: 6 October 2016.
2. ↑  "Suresh Sathya suspended for two years". *தி இந்து*. 19 March 2011.. பார்த்த நாள்: 6 October 2016.

புற இணைப்புகள்
--------------

* Suresh Sathya at the IAAF
இந்திய அரசியலமைப்பின் பகுதி XVIII, பிரிவு 355, இந்தியாவில் அவசர காலத்தில் கடைபிடிக்கபிடிக்க வேண்டிய விதிகளைக் கூறுகிறது. ஒரு குறிப்பிட்ட மாநிலத்தில் நடைபெறும் உள் குழப்பங்கள் மற்றும் வெளிப்புற ஆக்கிரமிப்புகளுக்கு எதிராக ஒரு மாநிலத்தைப் பாதுகாக்க தேவையான அனைத்து நடவடிக்கைகளையும் எடுக்க அரசியல் அமைப்புச் சட்டப் பிரிவு 355 இந்திய அரசுக்கு அதிகாரம் அளிக்கிறது. எடுத்துக்காட்டாக 2023 மணிப்பூர் மோதல்களை கட்டுப்படுத்த, மணிப்பூர் மாநில காவல் துறை அதிகாரத்தை, அரசியல் அமைப்பு சட்டப்பிரிவு 355இன் கீழ் இந்திய அரசின் துணைநிலை இராணுவப் படையான அசாம் ரைப்பிள்ஸ் மற்றும் இந்திய இராணுவம் தன் கையில் எடுத்துக்கொண்டது.

உள்நாட்டிலும், வெளியிலிருந்தும் எந்த வகையான அச்சுறுத்தல்களிலிருந்தும் ஒரு மாநிலத்தைப் பாதுகாக்க தேவையான நடவடிக்கைகளை எடுக்க இந்த அரசியல் அமைப்பின் பிரிவு 355 மத்திய அரசிற்கு அதிகாரம் அளிக்கிறது.

நாட்டின் அமைதி மற்றும் பாதுகாப்புக்கு ஏதேனும் இடையூறு அல்லது அச்சுறுத்தல் ஏற்பட்டால், அரசாங்கம் விரைவாகவும் தீர்க்கமாகவும் செயல்படுவதை உறுதி செய்யும் வகையில் இந்த ஏற்பாடு வடிவமைக்கப்பட்டுள்ளது.

சரியான வரையறை
-------------

இந்திய அரசியலமைப்புச் சட்டத்தின் 355வது பிரிவின் சரியான வரையறை என்னவென்றால், "ஒவ்வொரு மாநிலத்தையும் வெளிப்புற ஆக்கிரமிப்பு மற்றும் உள் தொந்தரவுகளுக்கு எதிராக பாதுகாப்பது மற்றும் ஒவ்வொரு மாநிலத்தின் அரசாங்கமும் விதிகளின்படி செயல்படுத்தப்படுவதை உறுதி செய்வது மத்திய அரசின் கடமையாகும்.

அரசியலமைப்பு பிரிவு 355இன் படி, ஒவ்வொரு மாநிலத்தையும் வெளிப்புற ஆக்கிரமிப்பு மற்றும் உள் இடையூறுகளுக்கு எதிராக பாதுகாப்பது மற்றும் ஒவ்வொரு மாநிலத்தின் அரசாங்கமும் இந்த அரசியலமைப்பின் விதிகளின்படி செயல்படுத்தப்படுவதை உறுதி செய்வது இந்திய ஒன்றிய அரசின் கடமையாகும்.

அரசியலமைப்பில் குறிப்பிடப்பட்டுள்ள விதிகளுக்கு எதிரான நடவடிக்கைகளை அரசு மேற்கொள்ளும் போது, அதனை எதிர்த்து நீதிமன்றங்களில் மனு தாக்கல் செய்ய குடிமக்களுக்கு உரிமை உண்டு.

மேற்கோள்கள்
-----------

1. ↑  60 killed, 1,700 houses burnt: Manipur CM calls for calm
2. ↑  Explained: What is Article 355 that has been imposed in Manipur
3. ↑  The Mysterious Case of the Imposition of Article 355 in Manipur
இராபயேல் வரைந்த *ஏதென்சு பள்ளி* , 1509–1511, வண்ண ஓவியம் பிளாட்டோவும் அறிசுட்டாட்டிலும் பிற பண்டைய மெய்யியலாள்ரோடு அறிவைப் பகிர்தலைக் காட்டுகிறது.

```
**மெய்யியலாளர்** *(philosopher)* என்பவர் மெய்யியலைப் பயில்பவர் ஆவார்.  *மெய்யியலாளர்*  எனும் சொல், அறிவு வேட்பாளர் எனப் பொருள்படும் கிரேக்கச் சொல்லில் பண்டைக் கிரேக்கம்: φιλόσοφος இருந்து உருவானது. இச்சொல்லை கிமு ஆறாம் நூற்றாண்டில் பித்தகோரசு எனும் கிரேக்கச் சிந்தனையாளரால் முதலில் உருவாக்கப்பட்டது.
```

செவ்வியல் காலப் பொருளில், மெய்யியலாளர் என்பவர் சமகால மாந்த வாழ்க்கை எழுப்பும் கேள்விகளுக்குத் தீர்வு காணும் நோக்கில் குறிப்பிட்ட வாழ்க்கைமுறையைப் பின்பற்றி வாழ்பவர் ஆவார்]; இவர்கள் கோட்பாடுகளை ஆற்றுப்படுத்தவோ சில அறிஞர்களின் நூலுக்கு உரை எழுதவோ வேண்டிய கட்டயம் ஏதும் இல்லை. இத்தகைய மிகவும் கட்டுபாடான வாழ்க்கை மேற்கொள்பவர்களே *மெய்யியலாளர்களாக* கருதப்பட்டனர். மேலும் அவர்கள் எலனிய மெய்யியலைக் கடைபிடித்தனர்.

மேற்கோள்கள்
-----------

**மெய்யியலாளர்**விக்கிப்பீடியாவின் உறவுத் திட்டங்களில்* விளக்கம் விக்சனரியிலிருந்து
* படிமங்கள் பொதுவகத்தில்
* செய்திகள் விக்கிசெய்தியிலிருந்து
* மேற்கோள்கள் விக்கிமேற்கோளிலிருந்து
* மூல உரைகள் விக்கிமூலத்திலிருந்து
* உரைநூல்கள் விக்கிநூல்களிலிருந்து
* வளங்கள் விக்கிப்பல்கலைக்கழகம்

1. ↑  φιλόσοφος. Liddell, Henry George; Scott, Robert; *A Greek–English Lexicon* at the Perseus Project.
2. ↑  Pierre Hadot, *The Inner Citadel*. p. 4
மெய்ப்பிக்கும் சுமை என்பது நீதிமுறை நிறுவனங்களில் ஒரு பொருண்மையை மெய்ப்பிக்கும் பொறுப்பினைக் குறிக்கிறது. இது ஒரு வழக்கு விசாரணையில் உள்ள இரண்டு தரப்பினரில் எந்தெந்தப் பொருண்மைகள் எவரெவரால் மெய்ப்பிக்கப்படவேண்டும் என்பதை வரையறுத்துக்கூறும் சட்டவியல் கோட்பாடாகும்.

### இந்தியச் சாட்சியச் சட்டத்தில் மெய்ப்பிக்கும் சுமை

இந்தியச் சாட்சியச் சட்டத்தில் பிரிவுகள் 101 முதல் 114A வரை மெய்ப்பிக்கும் சுமையைப் பற்றிய விதிகளை வகுத்துள்ளன. மெய்ப்பிக்கும் சுமையை ஒரு வழக்கு விசாரணையில் யார் மீது சட்டம் சுமத்தியுள்ளதோ அவரே அதனை மெய்ப்பித்தாகவேண்டும். இந்தச் சட்டக் கடப்பாடு விசாரணை தொடங்கும்போது ஒரு தரப்பினரிடம் இருக்கவும் விசாரணையின் அடுத்த கட்டத்தில் அவருக்கு எதிர்த்தரப்பினரிடம் இருக்கவும் கூடும். குற்றவியல் மற்றும் உரிமையியல் வழக்குகளின் விசாரணை நடவடிக்கைகளில் இந்த மெய்ப்பிக்கும் சுமையைச் சாட்சியச் சட்டம் வெவ்வேறு விதிமுறைகளைக் கொண்டு வகுத்துள்ளது. 

#### மெய்ப்பிக்கும் சுமைக் கோட்பாட்டின் வரலாறு

#### உரிமையியல் வழக்கில் மெய்ப்பிக்கும் சுமை

உரிமையியல் வழக்கில் ஒரு பொருண்மையை நீதிமன்றம் உண்மையென ஏற்கவேண்டும் என்று எந்தத் தரப்பினர் விரும்புகின்றனரோ அவரே அப்பொருண்மையை மெய்ப்பிக்கும் கடப்பாட்டைக் கொண்டவர். சில சூழ்நிலைகளில் இது ஒரு தரப்பினரிடமிருந்து இன்னொரு தரப்பினருக்கு இடம்மாறலாம்.

#### குற்றவியல் வழக்கில் மெய்ப்பிக்கும் சுமை

குற்றவியல் கோட்பாடுகளின்படி குற்றம்சாட்டுகின்ற தரப்பினரே குற்றச்சாட்டு குறித்த பொருண்மைகளை மெய்ப்பிக்கும் சுமையைக் கொண்டிருப்பர். குற்றம்சாட்டப்பட்டவர் தான் அந்தக் குற்றத்தைச் செய்யவில்லை என்று மெய்ப்பிக்கவேண்டிய கட்டாயம் இல்லை. இந்த நெறிமுறைக்கு குறிப்பான தடைகளை சட்டத்தின் மூலம் ஏற்படுத்தினாலொழிய இதுவே பொதுவான நெறிமுறையாகும். 

#### மெய்ப்பிக்கும் சுமை இடம் மாறுதல்

குறிப்பிட்ட ஒரு தரப்பினரிடம் இருக்கும் மெய்ப்பிக்கும் சுமை மற்றொரு தரப்பினரைச் சென்றடைதல் மெய்ப்பிக்கும் சுமை இடம் மாறுதல் என்று கூறப்படுகிறது.
**மொழிகள்** (Languages) இந்திய அரசியல் சாசனத்தை உருவாக்கியவர்களுக்கு, இந்தியாவில் பலவேறு மொழிகள் வழக்கில் இருந்ததால் அவைகளைக் கையாள்வது பெரிய சவாலாக இருந்தது. இந்திய அரசியலமைப்புச் சட்டம் உருவாக்கப்படும் பொழுது இந்தியாவில் 1652 மொழிகள் பேச்சு வழக்கில் இருந்தன. இவைகளில் இந்திய மொழிகளல்லத 63 மொழிகளும் அடங்கும்.

இந்திய அரசியலமப்புச் சட்டம்

இந்தி ஆங்கிலம்
--------------

அரசியல் சாசனத்தை உருவாக்கியவர்கள் ஒரு சில மொழிகளை அலுவலக தகவல் பரிமாற்றத்திற்காக அறிவிக்க வேண்டியிருந்தது. மொத்த பேச்சு வழக்கில் இருந்த 1652 மொழிகளில் 22 மொழிகள் (எட்டாவது அட்டவணை) ஏறக்குறைய 91 விழுக்காடு மக்களால் பேசப்பட்டு வந்தது. இதில் இந்தி மொழி அதன் மறுவடிவங்களான உருது, இந்துஸ்தானி ஆகியவைகளுடன் ஏறக்குறைய 46 விழுக்காடு மக்களால் பேசப்பட்டு வந்தது. ஆதலால் இந்தியும், அதன் தேவநாகரி எழுத்துவடிவமும் இந்தியாவின் அலுவலக மொழியாகவும், ஆங்கிலம் 15 ஆண்டுகளுக்கு தொடரும் என்றும் அறிவிக்கப்பட்டது. (பிரிவு 351)

இந்தி அலுவலக மொழியாக அறிவிக்க்ப்பட்டாலும் மாநில சட்டமனடறங்கள் தங்களுக்கு தேவையான மொழிகளை தங்களுக்குள் தகவல் பாிமாற்றத்திற்காக அறிவித்துக் கொள்ளலாம் (பிாிவு 347)

அலுவலக மொழி
-----------

இந்திய அரசியல் சாசனப் பிரிவு 343-ன் படி இந்தி அதன் தேவநாகரி எழுத்துவடிவத்தில் இந்தியாவின் அலுவலக மொழியாக இருக்கும். 15 வருடங்களுக்கு ஆங்கிலம் தொடர்ந்து பயன்படுத்தப்படும். அதன் பின் பாராளுமன்றம் சட்டம் இயற்றுவதன் மூலம் ஆங்கிலத்தைத் தொடரலாம். இதனடிப்படையில் பாராளுமன்றம் அலுவல மொழிகள் சட்டம் 1963-ஐ இயற்றியது.

அலுவலக மொழிகள் ஆணையம்
---------------------

அரசியல் சாசனப் பிரிவு 344-ன் படி குடியரசுத் தலைவர் அலுவலக மொழிகள் ஆணையத்தை நிறுவலாம். இதன் முக்கிய பணி, குடியரசுத் தலைவருக்கு அலுவலக மொழிகள் குறித்து அறிவுரை வழங்குவதாகும்.

இந்த ஆணையம் முதலில் ஐந்து வருடம் கழித்தும் பின்பு 10 வருடங்கள் கழித்தும் நிறுவப்படும். எட்டாவது அட்டவணையில் உள்ளிட்ட மொழிகளின் பிரதிநிதிகளை உள்ளடக்கி ஆணையம் நிறுவப்படும்.

### முக்கிய பணிகள்

1. இந்தி மொழியை தொடர்ந்து அலுவலக மொழியாகப் பயன்படுத்த ஆவன செய்தல்
2. ஆங்கிலத்தின் பயன்பாட்டை இந்திய அரசின் செயல்பாட்டில் குறைத்தல்
3. உச்ச நீதிமறத்திலும், உயர் நீதிமன்றத்திலும், இந்திய அரசு மற்றும் மாநில அரசின் சட்டங்களில் பயன் படுத்தப்படும் மொழிகள் குறித்த ஆலோசனை வழங்குதல்.
4. இந்திய அரசின் செயல்பாட்டிற்கு பயன்படுத்த வேண்டிய எண்ணுருக்கள் குறித்த ஆலோசனை வழங்குதல்
5. இந்திய அரசின் அலுவலக மொழிகள் குறித்தும், மாநில அரசுகளுக்கும் இந்திய அரசிற்கும் நடை பெரும் தகவல் பரிமாற்றம் செய்யப்பட வேண்டிய மொழிகள் குறித்தும் அறிவுரை வழங்கும்

ஆணையம் பரிந்துரை வழங்கும் போது இந்தியாவின் அறிவியல், கலாசாரம் மற்றும் தொழில் துறை மேம்பாட்டினையும், இந்தி பேசாத மக்களின் அரசுப் பணியில் சேர்வதற்கான நியாயமான வாய்ப்பினையும் கருத்தில் கொள்ள வேண்டும்.

மேற்கோள்கள்
-----------

1. ↑   டாக்டர் துர்காதாச் பாசு, இந்திய அரசியலமைப்பு ஓர் அறிமுகம், 2ஆம் பதிப்பு, பக்கம் 537-539, ISBN:978-93-5143-527-3
2. ↑  Dr JN Pandey, Constitutional Law of India, Fifty third edition, page 752-754, Central Law Agency, ISBN:93-84852-41-2
**பெரும் தேனீ வௌவால்** (*Bumblebee bat*) என்பது கிட்டி பன்றி மூக்கு வௌவால் என்றும் அழைக்கப்படுகிறது. இது கிட்டத்தட்ட அச்சுறு நிலையை அண்மித்த இனமாகவும் குரேசியோனிக்டெரிடே குடும்பத்தில் தற்போதுள்ள ஒரே சிற்றினமாகவும் உள்ளது. இது மேற்கு தாய்லாந்து மற்றும் தென்கிழக்கு மியான்மரில் காணப்படுகிறது. இது இங்குள்ள ஆற்றங்கரைகளில் உள்ள சுண்ணாம்பு குகைகளில் காணப்படுகிறது. இது உலகின் சிறிய பாலூட்டி இனம் ஆகும்.

விளக்கம்
--------

இது 2.9 செ.மீ முதல் 3.3 செ.மீ வரை நீளம் மட்டுமே வளரக் கூடியது. அதிகபட்சம் 2 கிராம் எடை மட்டுமே உடையது. இது சிவப்பு-பழுப்பு அல்லது சாம்பல் நிற தோலினை கொண்டது. ஒரு தனித்துவமான பன்றி போன்ற மூக்குடன் காணப்படும். இதன் காதுகள் ஒப்பீட்டளவில் பெரியவை; அதே சமயம் அதன் கண்கள் சிறியவை. பெரும்பாலும் உரோமங்களால் மறைக்கப்படுகின்றன. வௌவால்களின் மேற்பகுதி சிவப்பு-பழுப்பு அல்லது சாம்பல் நிறத்தில் இருக்கும்; அடிப்பகுதி பொதுவாக வெளிர் நிறமாக இருக்கும். இறக்கைகள் ஒப்பீட்டளவில் பெரியதாகவும் அடர் நிறமாகவும் இருக்கும்.

குகை ஒன்றில் சராசரியாக 100 வௌவால்கள் என்ற அளவில் இதன் கூட்டமைப்பு பெரிய அளவில் உள்ளன. வௌவால், மாலை மற்றும் விடியற்காலையில் உணவினைத் தேடி சிறுது நேரம் விரைந்து செயல்படும். இவை அருகிலுள்ள வனப்பகுதிகளைச் சுற்றித் பூச்சிகளை இரையாகத் தேடுகிறது. ஆண்டுதோறும் ஒரு சந்ததியை தோற்றுவிக்கும் தன்மையுடையது.

நிலை
----

மியான்மரில் வௌவால்களின் நிலை நன்கு அறியப்படவில்லை என்றாலும், தாய்லாந்தின் இது ஒரு மாகாணத்தில் மட்டுமே காணப்படுகிறது. இதன் மக்கட்தொகை அழிந்துபோகும் அபாயத்தில் இருக்கலாம். இதன் சாத்தியமான அச்சுறுத்தல்கள் முதன்மையாக மானுடவியல் சார்ந்தவை. வாழ்விட சீரழிவு மற்றும் இரைத் தளங்களின் இடையூறு ஆகியவை இதன் அழிவின் காரணங்களில் அடங்கும்.

மேற்கோள்கள்
-----------

1. 1 2 3  Bates, P.; Bumrungsri, S.; Francis, C. (2019). "*Craseonycteris thonglongyai*". *IUCN Red List of Threatened Species* **2019**: e.T5481A22072935. doi:10.2305/IUCN.UK.2019-3.RLTS.T5481A22072935.en.. பார்த்த நாள்: 19 November 2021.
2. 1 2 3 4  "Bumblebee bat (*Craseonycteris thonglongyai*)". *EDGE Species*. 21 September 2010 அன்று மூலம் பரணிடப்பட்டது. 2008-04-10 அன்று பார்க்கப்பட்டது.
3. ↑
4. ↑  Donati, Annabelle, and Pamela Johnson. "Which mammal is the smallest?." I wonder which snake is the longest: and other neat facts about animal records. Racine, Wis.: Western Pub. Co. 1993. 8. Print.
5. ↑  Hulva; Horáček (2002). "*Craseonycteris thonglongyai* (Chiroptera: Craseonycteridae) is a rhinolophoid: molecular evidence from cytochrome *b*". *Acta Chiropterologica* **4** (2): 107–120. doi:10.3161/001.004.0201.
6. 1 2  Goswami, A. 1999. *Craseonycteris thonglongyai*, Animal Diversity Web. Retrieved on 11 April 2008.
7. 1 2  Hutson, A. M.; Mickleburgh, S. P.; Racey, P. A. (2001). "Microchiropteran Bats: Global Status Survey and Conservation Action Plan". Gland, Switzerland: IUCN/SSC Chiroptera Specialist Group. IUCN. 12 March 2008 அன்று மூலம் பரணிடப்பட்டது.
**லிசா ஆன்** (*Lisa Ann*; மே 9 1972) பாலுணர்வுக் கிளர்ச்சியக நடிகையாவார். லிசா ஆன் பெனிசுலாவேனியாவில் உள்ள ஈஸ்டனில் பிறந்தார்.

தொழில்
------

1990 இல் கிளர்ச்சியூட்டும் நடனத்தில் இணைந்தார். 1993 சூலை இல், பாலுணர்வுக் கிளர்ச்சியக நடிகையானார். ஆனால் 1997இல் எய்ட்ஸ் பயத்தின் காரணமாக அதை நிறுத்தினார். இவர் பாலியல் தொழில்துறைக்கு இடைத் தரகராக வருவதற்கு முன்பு, நாடுமுழுவதிலும் உள்ள துகிலுரியும் சங்கங்களில் பல ஆண்டுகளாக சிறப்பான நடனக்கலைஞராக சுற்றுப் பயணம் மேற்கொண்டதுடன், பின்னர் அதையே தொடர்ந்து செய்பவரானார். 2006 நவம்பரில், *கிளியர் டேலன்ட் மேனேஜ்மென்டு* என்ற அவரின் பொழுதுபோக்கு நிறுவனம் நிறுவப்பட்டு, பின்னர் அது "லிசா ஆன் டேலன்ட் மேனேஜ்மென்டு" எனப் பெயர் மாற்றம் செய்யப்பட்டது. அது தற்போது *செய்மோர் பட்ஸ் லைட்அவுஸ் ஏஜென்ஸி*யுடன் ஒருங்கிணைக்கப்பட்டுள்ளது.

2008 அக்டோபர் 2இல், *உ இஸ் நெய்லின் பேலின்* மூலம் லிசா ஆன் நட்சத்திரமாக உறுதி செய்யப்பெற்றார். 2008 குடியரசுக் கட்சியின் துணை அதிபருக்காக முன்மொழியப் பெற்ற சாரா பாலின் மாதிரியாக படத்தில் காட்டப்பட்டார். 2008 நவம்பர் 4 தேர்தல் நாளில் அந்தத் திரைப்படம் வெளியிடப்பட்டது.

தனது நண்பரான சி. ஜெ. ரைட் என்ற பாலுணர்வுக் கிளர்ச்சியக நடிகரிடமிருந்து கிடைக்கப்பெற்ற ஊக்கத்திற்குப் பிறகு, லிசா ஆன் தன்னை இயக்குனராக அரங்கேற்றிய, *ஹங் டிரிபில் எக்ஸ்* என்ற திரைப்படம், 2009 செப்டம்பரில் "ஜஸ்டின் ஸ்லேயர் இன்டர்நேஷனல்" மூலம் வெளியிடப்பட்டது.

விருதுகள்
---------

* ஆண்டின் மறுவருகை நடிகைக்கான 2006 சி.எ.வி.ஆர். விருது
* சிறந்த மறுவருகைக்கான 2006 எக்ஸ்ஆர்சிஓ விருது
* புகழ்பெற்ற அறிமுகத்திற்கான 2009 எவிஎன் ஹால் விருது

உசாத்துணை
---------

1. 1 2 3 4 5  லிசா ஆன் at the Internet Adult Film Database
2. 1 2 3 4  "Interview with Lisa Ann". qlimax.com. 2008-01-02 அன்று மூலம் பரணிடப்பட்டது. 2007-12-24 அன்று பார்க்கப்பட்டது.
3. ↑  Mark Kernes (2009-09-21). "Lisa Ann's Directorial Debut, Hung XXX, Streets Tuesday". AVN. 2009-10-29 அன்று பார்க்கப்பட்டது.

வெளி இணைப்புகள்
---------------

விக்கிமீடியா பொதுவகத்தில்,  
 ***Lisa Ann***   
என்பதின் ஊடகங்கள் உள்ளன. 

* அதிகாரப்பூர்வ இணையதளம்
* ஐ.எம்.டி.பி இணையத்தளத்தில் Lisa Ann
* Lisa Ann at the Internet Adult Film Database
* வயதுவந்தோருக்கான திரைப்பட தரவுத்தளத்தில் Lisa Ann
**கடமையின் எல்லை** 1966 ஆம் ஆண்டில் திரையிடப்பட்ட ஒரு ஈழத்துத் திரைப்படம். யாழ்ப்பாண ஆசிரியர் பயிற்சி கல்லூரி ஆங்கில விரிவுரையாளரான எம். வேதநாயகத்தினால் தயாரிக்கப்பட்டது. இது ஷேக்ஸ்பியரின் *ஹாம்லெட்* என்ற ஆங்கில நாடகத்தைத் தழுவி தயாரிக்கப்பட்ட சரித்திரப்படம் ஆகும்.

இத்திரைப்படத்தில் தேவன் அழகக்கோன், எம். உதயகுமார், ஏ. ரகுநாதன், ஜி. நிர்மலா, பொனி ரொபேர்ட்ஸ் முதலானோர் நடித்தார்கள். தயாரிப்பாளர் எம். வேதநாயகம் இத்திரைப்படத்தை இயக்கியதோடு, இசையமைப்பையும் பொறுப்பேற்றுக்கொண்டார். வித்வான் ஆனந்தராயர், பஸ்தியாம்பிள்ளை, எம். விக்டர் ஆகியோர் திரைக்கதை, வசனம், பாடல்களை எழுதினார்கள். வி. முத்தையா, கமலலோஜனி, அம்பிகா தாமோதரம், புவனேஸ்வரி ஆகியோர் பின்னணி பாடினார்கள்.

கதை
---

**கதைச்சுருக்க எச்சரிக்கை:  *கதைச்சுருக்கம் மற்றும்/அல்லது கதை முடிவு விவரங்கள், கீழே தரப்பட்டுள்ளன.***

ஷேக்ஸ்பியரின் "ஹாம்லெட்" நாடகத்தின் நேரடித் தழுவல்தான் இக்கதை. இன்பரசன் (*தேவன் அழகக்கோன்*) என்பவன் தன் அண்ணனைக் கொன்று அரசபதவியை அபகரிப்பதோடு, அவனது மனையாளையும் (*ஐராங்கனி*) மணந்து கொள்கிறான். இளவரசனான் கமலநாதனிடம் (*பொனி ரொபேர்ட்ஸ்*) கொலை செய்யப்பட்ட அவனது தந்தையின் ஆவி அருபமாக வந்து, நடந்ததைச் சொல்லி, சிறிய தகப்பனை பழி வாங்கச் சொல்கிறது. இறுதியில் தாய், கமலநாதன், அன்பரசன் எல்லோருமே இறந்து போகிறார்கள்.

துணுக்குகள்
-----------

* யாழ்ப்பாணம் டச்சுக் கோட்டையைச் சுற்றிய பகுதிகளில் குதிரையோட்டம் முதலான காட்சிகளை எடுத்திருந்தார்கள்.
* தயாரிப்பாளர் - இயக்குனரான எம். வேதநாயகம் இத்திரைப்படம் வெளியிடப்படுவதற்கு முன்னரே காலமாகி விட்டார்.
* இத்திரைப்படத்தில் கதாநாயகன் கமலநாதனாக நடித்தவர் இலங்கையில் கராத்தே கலையை பிரபலமடையச் செய்தவரான கிறான்ட் மாஸ்டர் பொனி ரொபேர்ட்ஸ். மட்டக்களப்பு மாவட்டத்தில் கல்முனையைச் சேர்ந்தவர்.
* இணை ஒளிப்பதிவாளராகப் பங்காற்றிய கலஞர் எஸ். ரி. அரசு (திருநாவுக்கரசு) நடிகர், நிழல்படப்பிடிப்பாளர் என்பதோடு ஒப்பனைக் கலஞருமாவார்.
**இந்திய அரசியலமைப்புச் சட்டப் பிரிவு 3**, இந்தியாவில் புதிய மாநிலங்கள் அல்லது ஒன்றியப் பகுதிகளை உருவாக்குதல் மற்றும் தற்போதுள்ள மாநிலங்களின் பகுதிகளைப் பிரித்தல், எல்லைகள் அல்லது பெயர்களை மாற்றுவது குறித்து இந்திய நாடாளுமன்றத்திற்கு உள்ள அதிகாரத்தை விளக்குகிறது. 

இந்தியாவில் புதிய மாநிலத்தை அல்லது ஒன்றியப் பகுதியை உருவாக்குவதற்கு இந்திய நாடாளுமன்றத்திற்கு அதிகாரம் உள்ளது. இந்திய நாடாளுமன்றம் சட்டம் இயற்றுவதன் மூலம் (அ) எந்தவொரு மாநிலத்திலிருந்தும் ஒரு குறிப்பிட்ட பிரதேசத்தை பிரிப்பதன் மூலமாகவோ அல்லது இரண்டு அல்லது அதற்கு மேற்பட்ட மாநிலங்கள் அல்லது மாநிலங்களின் பகுதிகளை ஒன்றிணைப்பதன் மூலமாகவோ அல்லது எந்தவொரு பிரதேசத்தையும் எந்த மாநிலத்தின் ஒரு பகுதிக்கு ஒன்றிணைப்பதன் மூலமாகவோ புதிய மாநிலத்தை உருவாக்க்குதல், (ஆ) எந்த ஒரு மாநிலத்தின் பரப்பையும் அதிகரித்தல், (இ) எந்த ஒரு மாநிலத்தின் பரப்பையும் குறைத்தல் அல்லது (ஈ) எந்த ஒரு மாநிலத்தின் பெயரையும் மாற்ற முடியும்.

மாநிலத்தைப் பிரிப்பதற்கான நடைமுறைகள்
------------------------------------

முதன்மைக் கட்டுரை: இந்தியாவில் மொழிவழி மாநிலங்கள்
* இந்திய நாடாளுமன்றம் ஒரு மாநிலத்தைப் பிரித்து புதிய மாநிலம் அல்லது ஒன்றியப் பகுதியை உருவாக்குவதற்கு முன்னர் அதற்கான சட்ட முன்வரைவுவை அமைச்சரவைக் குழு குடியரசுத் தலைவருக்கு அனுப்பி அதற்கான ஒப்புதல் பெறவேண்டும்.
* மாநிலத்தை பிரிப்பதற்கான சட்டமன்ற முன் வரைவு குறித்து கருத்து கேட்பதற்கு உரிய மாநிலச் சட்டப் பேரவைக்கு குடியரசுத் தலைவர் அனுப்பி வைப்பர்.
* உரிய மாநில சட்டப் பேரவை மாநிலத்தை பிரிப்பதற்கு எதிர்மறையான கருத்துக்கள் கூறினாலும், உரிய காலத்திற்கு பின்னர் குடியரசுத் தலைவர் நாடாளுமன்றத்திற்கு மாநிலத்தைப் பிரிக்கும் பரிந்துரையை நாடாளுமன்றத்திற்கு அனுப்புவார்.
* பின்னர் மாநிலத்தைப் பிரிக்கத் தேவையான சட்டத்தை நாடாளுமன்றம் இயற்றும்.

வரலாறு
------

இந்திய அரசியலமைப்புச் சட்டப் பிரிவு 3-கீழ் முதன் முதலாக இயற்றப்பட்ட 1956-ஆம் ஆண்டின் மாநில மறுசீரமைப்பு சட்டத்தின் படி சென்னை மாகாணத்தின் பகுதிகளைப் பிரித்து 1957-இல் ஆந்திரப் பிரதேசம், கேரளம், கர்நாடகா போன்ற மொழிவழி மாநிலங்கள் தோற்றுவிக்கப்பட்டது. இந்திய நாடாளுமன்றம் 2014-ஆம் ஆண்டில் கொண்டு வந்த ஆந்திரப்பிரதேச மறுசீரமைப்புச் சட்டத்தின் கீழ் 2 சூன் 2014 அன்று ஆந்திரப் பிரதேசத்தின் மேற்குப் பிரதேசத்தைக் கொண்டு தெலங்காணா மாநிலம் தோற்றுவிக்கப்பட்டது..இறுதியாக இந்த அரசியலமைப்புச் சட்டப் பிரிவு 3-இன் கீழ் நாடாளுமன்றம் இயற்றிய 2019 ஜம்மு காஷ்மீர் மறுசீரமைப்புச் சட்டத்தின் படி, ஜம்மு காஷ்மீர் மாநிலத்தைப் பிரித்து ஜம்மு காஷ்மீர் ஒன்றியப் பகுதி மற்றும் லடாக் ஒன்றியப் பகுதி என இரண்டாகப் பிரிக்கப்பட்டது.

மேற்கோள்கள்
-----------

1. ↑  Article 3 Constitution of India: Formation of new States and alteration of areas, boundaries or names of existing States.
2. ↑  Article 3 in The Constitution Of India 1949
3. ↑  Andhra Pradesh Reorganisation Act, 2014
4. ↑  "Telangana Becomes India's 29th State; KCR to be Sworn In as First Chief Minister". NDTV. 1 சூன் 2014 அன்று பார்க்கப்பட்டது.

வெளி இணைப்புகள்
---------------

* மாநிலத்தை பிரித்தலின் நடைமுறை - காணொலி
* மாநிலம் பிரிப்பது எப்படி? - காணொலி
* Article 3 in the Constituent Assembly of India Debates (Proceedings): Volume VII – November 17 and 18, 1948
**மெய்ம்மொழிச் சரிதை** என்னும் நூல்  தனி நூலாக வெளிவந்துள்ளது. இந்த நூலில் கிடைத்த பாடல்கள் மட்டுமே பதிப்பிக்கப்பட்டுள்ளன. இது பர-பக்கம், சுப-பக்கம் என்னும் இரண்டு பகுதிகளைக் கொண்டது. இந்த அமைப்பு சிவஞான சித்தியார் நூலின் பாகுபாட்டு முறைமை ஆகும். பர பக்கம் பகுதியில் இருந்த 124 பாடல்களில் 82 பாடல்கள் சிதைந்த நிலையில் உள்ளன. 42 பாடல்கள் தெளிவாக உள்ளன. சுப பக்கம் பகுதியில் 362 பாடல்கள் உள்ளன. இவற்றில் 106 பாடல்கள் பெருந்திரட்டு என்னும் தொகுப்பு நூலில் இடம்பெற்றுள்ளன. 

இளங்காரிகுடி மெய்ம்மொழித் தேவர்  இந்த நூலின் ஆசிரியர். சிவஞான சித்தியார், சிவார்ச்சனா போதம் என்னும் நூல்கள் கி. பி. 1350-ல் தோன்றியவை. இந்த நூலும் இதே காலத்தில் தோன்றியது. மெய்ம்மொழித் தேவர் அரசர் குடியில் பிறந்து துறவு பூண்டவர். 

பெருந்திரட்டில் இடம்பெற்றுள்ள இந்த நூலின் பாடல்கள் அறுசீர் விருத்தங்கள். அவற்றில் அட்டாங்க யோகம், அட்டமா சித்தி போன்றவை விரிவாகச் சொல்லப்பட்டுள்ளன. இந்தப் பாடல்கள் இந்த நூலாசிரியரை வேதாந்தம் கற்ற சித்தாந்தவாதி எனக் காட்டுகின்றன.

##### அடிக்குறிப்பு

1. ↑  வேலம்பாளையம் வித்துவான் வே. ரா. தெய்வசிகாமணிக் கவுண்டர் பதிப்பு
2. ↑  மு. அருணாசலம் (முதல் பதிப்பு 1969, திருத்தப்பட்ட பதிப்பு 2005). *தமிழ் இலக்கிய வரலாறு, பதினான்காம் நூற்றாண்டு,*. சென்னை: தி பார்க்கர், தமிழியல் ஆய்வு மற்றும் வெளியீட்டு நிறுவனம், 291 அகமது வணிக வளாகம், இராயப்பேட்டை, சென்னை 600 014. பக். 204.
3. ↑  பத்ததி நூல் செய்தவர் அந்தணர் ஆயின் 'சிவம்' என்றும், அரச மரபினர் ஆயின் 'தேவர்' என்றும் குறிப்பிடுவது வழக்கம்
**கடமலைக்குண்டு** (*Kadamalaigundu Graam Panchaayat*) என்பது இந்தியாவின் தமிழ்நாடு மாநிலத்தின் தேனி மாவட்டத்தில் ஆண்டிபட்டி சட்டமன்றத் தொகுதிக்கும் தேனி மக்களவைத் தொகுதிக்கும் உட்பட்ட, கடமலை-மயிலை ஒன்றியத்தில் உள்ள ஒரு கிராமமாகும். இது மயிலாடும்பாறைக்கு அருகில் உள்ளது. இதன் அருகே அழகான இடங்களும், வைகை ஆறும், 8 கிலோ மீட்டர் தொலைவில் [சின்னச்சுருளி என்ற மேகமலை அருவி | அதன் மறுபக்கம் சுருளி அருவியும்] உள்ளது.

இந்த ஊரின் பழைய பெயர் நரசிங்கபுரம். 1992 முன்பு வரை அரசு ஆவணங்களில் நரசிங்கபுரம் என்ற பெயரே பயன்படுத்தப்பட்டுள்ளது.
இப்பகுதி 12 ஆம் நூற்றாண்டு வாக்கில் நரசிம்மவர்ம பாண்டிய மன்னன் ஆண்ட பகுதி.

வரலாற்று எச்சங்கள்
------------------

1. மக்கள் கூட்டம் என்ற மலைக்கு கிழக்குப் பக்கம் உள்ள கோட்டைக்காடு எனும் விவசாய நிலப் பகுதிகள்.
2. மயிலாடும்பாறை க்கு அருகில் உள்ள வைகை ஆற்றின் குறுக்கே வெறும் பெரிய பெரிய கொண்டாங்க களால் கட்டப்பட்டு இன்றளவும் உடைந்த நிலையில் உள்ள தடுப்பணை.
3. அந்த தடுப்பணைக்கு மேற்கே வைகையாற்றின் மேற்குக் கரையில் கல்லால் கட்டப்பட்ட கல்மண்டபத்துடன் கூடிய சிவன் கோயில்.
4. அதேபோல் இந்த தடுப்பணை கிழக்கே உள்ள சாவக்கட்டு மலை உச்சியிலும், மேற்கே உள்ள சங்கிலி கரடு உச்சியிலும் நீள்சதுர சுடுமண் செங்கற்களால் கட்டப்பட்டு இன்று இடிந்து தரைமட்டமாகி காட்சியளிக்கும் கண்காணிப்புக் கோபுரங்கள்.

அடிப்படை வசதிகள்
----------------

* மின்விசைக் குழாய்கள் 22
* கைக்குழாய்கள் 35
* மேல் நிலை நீர்த்தேக்கத் தொட்டிகள் 10
* தரைமட்ட நீர்தேக்கத் தொட்டிகள் 3
* உள்ளாட்சிக் கட்டடங்கள் 20
* உள்ளாட்சிப் பள்ளிக் கட்டடங்கள் 6
* ஊரணிகள் அல்லது குளங்கள் 4
* வாரச்சந்தை 1
* ஊராட்சி ஒன்றியச் சாலைகள் 10
* பேருந்து நிலையம் 1
* சுடுகாடுகள் அல்லது இடுகாடுகள் 12.

மருத்துவமனைகள்
--------------

1. சுகாதார நிலையம் மற்றும் மருத்துவமனை
2. விவேகானந்தா மருத்துவமனை
3. உண்ணாமலை அம்மாள் மருத்துவமனை
4. ராஜாஸ் மருத்துவமனை
5. மதுமதி மருத்துவமனை
6. ரமேஷ் மருத்துவமனை

சிற்றூர்கள்
-----------

1. கரட்டுப்பட்டி
2. மேலப்பட்டி
3. தென்பழனி காலனி
4. கடமலைக்குண்டு
5. நேருஜி நகர்

மேற்கோள்கள்
-----------
|  |
| --- |
|  **சட்டம்.** |

**பயங்கரவாத மற்றும் சீர்குலைவு நடவடிக்கைகள் (தடுப்பு) சட்டம் (தடா)** (*டெர்ரிஸ்ட் அன்ட் டிஸ்ரப்டிவ் ஆக்டிவிட்டீஸ் (பிரவென்சன்) ஆக்ட்*) இந்தியாவின் தீவிரவாத செயல் தடுப்பு சட்டமாக கொண்டுவரப்பட்டு 1985 முதல் 1995 வரையிலான காலகட்டத்தில் நடைமுறையில் இருந்த சட்டமாகும். (1987 இல் இச்சட்டத்தில் சிறிது மாற்றம் செய்யப்பட்டது,) இச்சட்டம் பஞ்சாப் மாநிலத்தில் அன்றைய காலகட்டத்தில் நிலவிய தீவிரவாதச் செயல்களைத் தடுத்து நிறுத்தும் பொருட்டுக் கொண்டு வரப்பட்டது. இச்சட்டத்தினைத் தவறுதலாகப் பயன்படுத்தி வந்த காரணத்தால் மக்களின் செல்வாக்கு பெற  1989, 1991, மற்றும் 1993 ஆம் ஆண்டுகளில் இச்சட்டத்தின் பெயர் மாற்றப்பட்டது.

இச்சட்டத்தினால் குற்றவாளி என தீர்ப்பாணை பெற்றவர்களின் எண்ணிக்கை ஒரு சதவீத்திற்கும் குறைவே. இச்சட்டப்படி கைது செய்யபட்டோர் காவல் அலுவலரின் முன்னிலையிலேயே குற்ற செயலை ஒத்துகொள்ளவேண்டும், இதன் பொருட்டு அவர்களின் துன்புறுத்தலில் நீதிமன்றம் தலையீடாது. அவர் ஒத்துகொண்டதையே சாட்சியாக நீதிமன்றம் எடுத்துகொள்ளும்.

இச்சட்டத்தின் படி கைது செய்தவரை விசாரிக்க அமைக்கப்பட்ட தனி நீதிமன்றமான தடா நீதிமன்றமே இவ் வழக்கை விசாரணை செய்யும். 1993 இல் ஏற்பட்ட பம்பாய் வெடிகுண்டுத் தாக்குதல் நிகழ்வை இந்நீதிமன்றமே விசாரணை செய்து தீர்ப்பு வழங்கியது. 

இந்த சர்ச்சைக்குரிய சட்டம் 2002-2004 இல் ஏற்பட்ட ஆட்சி மாற்றத்தினால் அப்பொழுது பொறுப்பேற்றிருந்த ஐக்கிய முற்போக்குக் கூட்டணி அரசால் இரத்து செய்யப்பட்டது.

மேற்கோள்கள்
-----------

1. ↑  கல்கான், அனில் இடி ஏ எல். (2006). *குடியேற்ற நாடுகிளின் தொடர்ச்சிகள் ஆங்கிலம்: மனித உரிமைகள், தீவிரவாத எதிர்ப்பு, மற்றும் இந்தியாவின் பாதுகாப்புச் சட்டம்*. 20 காலம். ஜே. ஆசியான் எல். 93.. பார்த்த நாள்: 2009-03-24.

| * பா
* உ
* தொ
இந்திய மக்களின் அடிப்படை சட்டங்கள் |
| --- |
| கட்டமைப்பு | 
* இந்தியச் சட்டம்
* இந்திய அரசியலமைப்பு
* இந்தியாவின் அடிப்படை உரிமைகள்
* இந்திய தண்டனைச் சட்டம்

 |
| உரிமைச் சட்டம் | 
* மனித உரிமைகள் பாதுகாப்புச் சட்டம்,1993
* தகவல் பெறும் உரிமைச் சட்டம், 2005
* இந்திய நுகர்வோர் பாதுகாப்புச் சட்டம், 1986

 |
| இதர பாதுகாப்புச் சட்டங்கள் | 
* மிசா
* தடா
* பொடா
* உபா

 |
| மாநிலச் சட்டங்கள் | 
* தமிழ்நாடு குண்டர் தடுப்புச் சட்டம்

 |
| இந்திய சட்டங்கள் |
**ஐஇஇஇ 1394 இடைமுகப்பு** (*IEEE 1394 interface*) எனப்படுவது நிலையான இடைமுகப்பு வகையைச் சேர்ந்த அதியுயர் வேக வரிசை தொடர் தகவல் பரிமாற்ற ஊடகமாகும். இதனால் 400 MB/s வரையான வேகத்தில் தகவல் பரிமாற்ற முடிவதால் நிஜ நேர தகவல் தொடர்பு ஊடகமாக கருதப்படுகிறது.

இது FireWire என்ற பெயரில் ஆப்பிள் நிறுவனத்தால் 1980 களில் உருவாக்கப்பட்டது. ஐஇஇஇ ஆனது அகிலத் தொடர் பாட்டை (USB) இன் வகையைச் சேர்ந்தது, எனினும் பயன்பாட்டில் யு.எஸ்.பி வகையே அதிகமாக உள்ளது. அப்பிள் நிறுவனத்தின் 2000 ஆண்டுகளில் வெளிவந்த கணிணிகளில் FireWire (ஐ.இ.இ.இ) இணைக்க கூடிய இடைமுகப்பு காணப்பட்டது எனினும் அது தற்போது குறைவடைந்து 2013 FireWire இன் சிறிய அளவுள்ள இடைமுகப்பு காணப்படுகிறது. இதே இடைமுகப்பு சொனி நிறுவனத்தால் ஐ.லின்க் (I.LINK) என அழைக்கப் படுகிறது. அதிக செலவு காரணமாக சில வேளைகளில் ஐ.இ.இ.இ 1394 இற்கு மாற்றாக parallel SCSI என்ற இடைமுகம் பயன்படுத்தப்படுகிறது. 

ஐ.இ.இ.இ 1394 ஆனது பெரும்பாலும் உயர்தர ஒலி, ஒளி பரிமாற்றத்திற்கே அதிக அளவில் பயன் படுத்தப்படுகிறது. இவ் இணைப்பு முறை கம்பியில்லா இணைப்பு (wireless), ஒளியிழை இணைப்பு (fiber optic), சாதாரண வடம் (coaxial) ஆகிய மூன்று முறைகளிலும் இணைக்க முடிகிறது.

வளர்ச்சி
--------

 6 முனைகளை உடையதும், 4 முனைகளை உடையதும் FireWire 400 வகையை சேர்ந்த இணைப்பான்கள்
ஐ.இ.இ.இ 1394 ஆனது தொடர் தகவல் பரிமாற்ற (serial bus) வகையைச் சேர்ந்தது ஆகும் அதாவது இங்கு தகவல் பரிமாற்றத்தின் போது ஒரு தடவையில் ஒரு பிட் தகவலே அனுப்ப, பெற முடியும். ஒரு பிட் தகவலை அனுப்ப, பெற எவ்வளவு நேரம் ஆகிறது என்பதை வைத்தே இதன் வேகம் கணிக்கப்படுகிறது. இதற்கு முற்றிலும் எதிரான முறையில் பரல்லெல் (Parallel) முறை தகவல் பரிமாற்றம் காணப்படுகிறது. இங்கு தகவல் தொடராக அல்லாமல் ஒரே தடவையில் குறிப்பிட்ட அளவு தகவல் பரிமாற்றப்படுகிறது இதற்கா இதில் அதிகளவு முனைகள் (pins) காணப்படுகிறது.

தொழில்நுட்ப விபரங்கள்
---------------------

 மாற்று வழியாக எதர்நெட் (Ethernet) மூலமாக இணைக்க கூடிய 1394c வகையை சேர்ந்த இணைப்பான்
ஐ.இ.இ.இ 1394 இன் மூலம் 63 இற்கும் அதிகமான வெவ்வேறு வகையைச் சேர்ந்த கருவிகளை இணைக்கப்படுகிறது. வலையமைப்பு (Networking) துறையிலும் குறிப்பாக சகா-சகா (Peer-to-Peer) போன்ற ஒரே கணினியில் பல கணினிகளையும், ஒரே வருடியை, அச்சு இயந்திரத்தை பல கணினிகளாலும் பயன்படுத்தும் வகையில் அமைப்பதற்கு இது பெரிதும் உதவுகிறது. 

  



| * பா
* உ
* தொ
கணினியின் அடிப்படைப்பாகங்கள் |
| --- |
| உள்ளீட்டுக் கருவிகள் | 
* விசைப்பலகை
* படிம வருடி
* ஒலிவாங்கி
* Pointing device
	+ Graphics tablet
	+ இயக்குபிடி
	+ ஒளி எழுதுகோல்
	+ சுட்டி
		- Optical
	+ Pointing stick
	+ Touchpad
	+ தொடுதிரை
	+ Trackball
* இணையப் படக்கருவி
	+ Softcam
* Refreshable braille display

 |
| வெளியீட்டு சாதனம் | 
* திரை
* Refreshable braille display
* அச்சுப்பொறி
* ஒலிபரப்பி
* வரைவி

 |
| நீக்கத்தகுந்த தரவுகள் சேமிப்பகம் | 
* ஒலி வட்டு இயக்கி
	+ சிடி-வாஎ
	+ டிவிடி+வாஎ
* Disk pack
* நெகிழ் வட்டு
* நினைவக அட்டை
* யுஎஸ்பி ஃபிளாஷ் டிரைவ்

 |
| கணிணி பேழை | 
* மையச் செயற்பகுதி (CPU)
* வன்தட்டு நிலை நினைவகம் / SSD / SSHD
* தாய்ப்பலகை
* பிணைய இடைமுக கட்டுப்பாட்டகம்
* மின்விசை வழங்கி (கணிணி)
* நேரடி அணுகல் நினைவகம் (RAM)
* ஒலி அட்டை
* வரைவியல் முடுக்கி அட்டை

 |
| தரவுகள் துறைகள் | 
* ஈதர்நெட்
* ஐஇஇஇ 1394
* இணைத் துறை
* தொடர்க் குதை
* அகிலத் தொடர் பாட்டை
* ஒலி பரிமாற்றம்

 |
**புரோமோபுளோரோமெத்தேன்** (*Bromofluoromethane*) என்பது CH2BrF என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். வாயுக்கள் கலந்த ஆலோமீத்தேன் சேர்மமான இது ஆல்ககாலில் கரைகிறது மற்றும் குளோரோபார்மில் மிகவும் நன்றாகக் கரைகிறது. 

இதன் திட்ட மோலார் எந்திரோப்பி மதிப்பு Soவாயு 276.3 யூல்/(மோல் கெல்வின்) மற்றும் வெப்பக் கொண்மம் cp மதிப்பு 49.2 யூல்/(மோல் கெல்வின்).

தயாரிப்பு
---------

இன்று வரையில் புரோமோபுளோரோமெத்தேன் அதிகப்பயன் கொடுக்காத மூன்று முறைகளில் தயாரிக்கப்பட்டு வருகிறது. 

1.புளோரோ அசிட்டிக் அமிலத்தின் உப்புகளிலிருந்து அன்சுடைக்கர் வகை வினையின் மூலம் தயாரித்தல், 

2.டைபுரோமோபுளோரோமெத்தேன் சேர்மத்தை சுவார்ட்சு வினையாக்கியைப் பயன்படுத்தி ஒடுக்க வினைமூலம் புரோமின் நீக்கம் செய்து தயாரித்தல், 

3.டை ஆலோமெத்தேனை ஆலசன் பரிமாற்ற வினைக்கு உட்படுத்தி அல்லது ஆலோமெத்தேனை ஒரு வினையூக்கியைப் பயன்படுத்தி புரோமினேற்றம் அல்லது புளோரினேற்றம் செய்து தயாரித்தல் என்பன அம்மூன்று தயாரிப்பு முறைகளாகும். 

கரிம வெள்ளீயம் ஐதரைடு சேர்மத்தைப் பயன்படுத்தி ஒடுக்க புரோமின் நீக்கம் செய்து தயாரிக்கும் முறையில் சற்று கூடுதலாக இச்சேர்மம் உற்பத்தியாகிறது.

பயன்கள்
-------

வேதிப்பொருள்கள், மருந்துவகைப் பொருள்கள், இடைநிலை வேதிப்பொருள்கள் போன்றவற்றை தயாரிப்பதில் புரோமோபுளோரோமெத்தேன் ஒரு முக்கியமான வினைப்பொருளாகப் பயன்படுகிறது. 0.73 ஒசோன் குறைப்புத் திறன் மதிப்பைக் கொண்டுள்ள காரணத்தால் புரோமோபுளோரோமெத்தேன் பயன்பாடு கட்டுப்படுத்தப்படுகிறது. இதனுடைய சமவியல்பு மாற்றியனான CH  
2Br18F சேர்மத்தில் புளோரின்-18 (18F) இடம்பெற்றிருப்பதால் இது கதிரியக்க வேதியியலில் பயன்படுத்தப்படுகிறது. 
.

மேற்கோள்கள்
-----------

1. ↑  Debrominating dibromofluoromethane with tributyltin hydride

புற இணைப்புகள்
--------------

* Determination of the molecular dipole moment of bromofluoromethane
[*தொடர்பிழந்த இணைப்பு*]
**மென்காகம்** (*Lycocorax pyrrhopterus*) என்பது நடுத்தர அளவான (கிட்டத்தட்ட 34 செமீ) நீளம் கொண்டதும் உருவமைப்பில் காகத்தை ஒத்ததும் சந்திரவாசிப் பறவைகளைச் சேர்ந்ததுமான ஒரு பறவையினம் ஆகும். முழுவதும் கருமையான இதன் இறகுகள் மிருதுவாகவும் பட்டுப் போன்றும் காணப்படும். இதன் சொண்டு கருமையாயும் கண்கள் கடுஞ் சிவப்பாயும் காணப்படும். இதன் ஓசை நாய் குரைப்பது போன்றிருக்கும். இவ்வினத்தின் ஆண், பெண் பறவைகள் ஒத்தனவாகக் காணப்படினும், பெண் பறவை ஆண் பறவையிலும் ஒப்பீட்டளவிற் சிறியதாகும்.

தனியொரு பறவையுடன் மாத்திரமே கலவியில் ஈடுபடும் வெகு சில சந்திரவாசிப் பறவையினங்களில் ஒன்றான மென்காகம், இந்தோனேசியாவின் மலுக்கு தீவுகளின் தாழ்நிலக் காடுகளுக்கு மாத்திரமே தனிச்சிறப்பானதாகும். பழங்களும் பூச்சியினங்களுமே இதன் முதன்மையான உணவுகளாகும்.

மென்காகங்களில் மூன்று துணையினங்கள் அறியப்பட்டுள்ளன. இவற்றுக்கிடையிலான வேறுபாடுகள் இவற்றின் இறகுகளின் கீழ்ப் பகுதியில் மிகச் சிறியளவிலான வெண் வரிகள் காணப்படுவது அல்லது அறவே காணப்படாதிருப்பது என்பனவாகும்.

மேற்கோள்கள்
-----------

1. ↑  BirdLife International (2017). "*Lycocorax pyrrhopterus*". *IUCN Red List of Threatened Species* **2017**: e.T103728181A112746357. doi:10.2305/IUCN.UK.2017-1.RLTS.T103728181A112746357.en.. பார்த்த நாள்: 12 November 2021.

வெளித் தொடுப்புகள்
------------------

* BirdLife Species Factsheet
[*தொடர்பிழந்த இணைப்பு*]
**பந்தாய் புத்திரி** (மலாய் மொழி: *Pantai Puteri* அல்லது *Pantai Bat'leth*; ஆங்கிலம்: *Puteri Beach* அல்லது *Bat'leth Beach*; சீனம்: 布蒂里海滩) என்று அழைக்கப்படும் புத்திரி கடற்கரை; மலேசியா, மலாக்கா, மத்திய மலாக்கா மாவட்டத்தின் தஞ்சோங் கிலிங் (*Tanjung Kling*) நகர்ப்புறத்தில் 2.1 கி.மீ. நீளத்திற்கு உருவாக்கப்பட்ட ஒரு செயற்கை கடற்கரைப் பகுதியாகும்.

தஞ்சோங் கிலிங் நகரத்தின் பெயரை தஞ்சோங் கிலிங்கான் என்று மலாக்கா அரசாங்கம் அண்மையில் மாற்றம் செய்து உள்ளது.

இந்தக் கடற்கரை மலாக்கா நீரிணையை ஒட்டி இருப்பதால் செயற்கையாக ஒரு கடற்கரையை அமைக்க எளிதாக அமைக்க முடிந்தது. முன்பு இந்தக் கடற்கரை பேட்லெத் கடற்கரை (*Bat'leth Beach*) என்று அழைக்கப்பட்டது.

பொது
----

இது 1990-ஆம் ஆண்டுகளில் இருந்து மலாக்கா மாநில அரசால் (*Malacca State Government*) இந்த இடம் சுற்றுலா கடற்கரையாக (*Resort Beach*) உருவாக்கப்பட்டது. கடற்கரையைச் சுற்றிலும் மீன்பிடித்தல், முகாமிடுதல் போன்ற பல்வேறு கடல் சார்ந்த நடவடிக்கைகள் உள்ளன. தவிர இந்த இடத்தில் மீனவர்கள் தங்களின் படகுகளைப் பழுது பார்த்துக் கொள்கிறார்கள்; மீன்வலைகளைச் சரி செய்து கொள்கிறார்கள்.

இரவுச் சந்தைகள், தங்கும் விடுதிகள், உணவுக் கடைகள் மற்றும் உணவகங்களையும் இந்த இடம் கொண்டுள்ளது. இங்குள்ள உணவுக் கடைகள் கடற்கரைக்கு ஏற்றவாறு; அதற்கு இணையாக சாலையோர வழிகளில் சரிசமமாக; சீராகக் கட்டப்பட்டு உள்ளன.

### பேட்லெத் கடற்கரை

இந்த இடம் கிளிங்கான் மக்களின் பாரம்பரிய போர்களின் மறுஉருவாக்கத்திற்கும் பயன்படுத்தப்படுகிறது. முன்பு கிளிங்கான் மக்கள் (*Klingon People*) தங்களின் பேட்லெத் வாள்களுடன் (*Bat'leth Blade*) சம்பிராதய சடங்குச் சண்டைகளுக்காக (*Ceremonial Duels*) கடற்கரையைப் பயன்படுத்தியதாகவும்; அதனால் அதற்கு பேட்லெத் கடற்கரை என்று பெயர் வைக்கப்பட்டதாகவும் சொல்லப்படுகிறது.

### கரையோர அரிப்புகள்

ஏப்ரல் 2021-இல் 100 மீட்டர் நீளத்திற்கு கரையோர அரிப்புகள் ஏற்பட்டன. கரையோரத்தைப் பாதுகாக்கும் முயற்சியில் ஒரு பாறைத் தளம் கட்டப்பட்டது.

காட்சியகம்
----------

* 
* 
* 
* 
*

மேற்கோள்
--------

1. ↑  Chung, Nicholas (4 May 2021). "Malaccans push for federal action to stop major reclamation job". *FMT*. .
2. ↑  Omar, Hassan (11 September 2020). "Puteri Beach Tourism Industry under Threat". BH Online. .
3. ↑  Omar, Hasan (19 September 2020). "Big Tide Water Severe Puteri Beach Erosion". BH Online. .
4. ↑  Hamid, Rizanizam Abdul (14 September 2020). "Puteri Beach May 'Disappear' from Malaysian Map". .
5. ↑  Omar, Hasan (11 April 2021). "Preserve Puteri Beach Tourism Industry". BH Online. .

மேலும் காண்க
------------

* ரந்தாவ் அபாங்
* பாகான் லாலாங்
* கிளேபாங்

வெளி இணைப்புக்கள்
-----------------

| * பா
* உ
* தொ
 மலேசியக் கடற்கரைகள் |
| --- |
| கடற்கரைகள் | 
* பாகான் லாலாங்
* பத்து பெரிங்கி
* பத்து ஈத்தாம்
* பந்தாய் புத்திரி
* பந்தாய் மெர்டேக்கா
* பங்கோர்
* போர்டிக்சன்
* லூமுட்
* செராத்திங்
* குவாந்தான்
* கோலா ரொம்பின்
* கிளேபாங்
* மோரிப்
* ரந்தாவ் அபாங்
* தஞ்சோங் பிடாரா
* தெலுக் செம்படாக்

 |
| (தீபகற்ப மலேசியாவின் கடற்கரைகள்) |


| * பா
* உ
* தொ
 மலாக்கா மாநிலத்தின் தீவுகள் |
| --- |
| தீவுகள் | 
* புலாவ் பெசார் • மலாக்கா தீவு • உண்டான் தீவு கலங்கரை விளக்கம் • ரச்சாடோ முனை கலங்கரை விளக்கம் • கோனட் தீவு

 |
நாட்டுக்கோழி வளர்ப்பு பொதுவாக குறைந்த முதலீட்டில் சிறு மற்றும் குறு விவசாயிகள் செய்யும் வண்ணம் உள்ளது. கோழி வளர்ப்பதில் கூரை போடுவதே மிகுந்த செலவு பிடிக்கும் செயலாகும். ஆனால் புறக்கடையில் நாட்டுக்கோழி வளர்ப்பு முறையில் கூரை தேவைப்படாது.

வலை தயாரிப்பு
-------------

15 அடி அகலம், 30 அடி நீளம், 6 அடி உயரம் கொண்ட வலையினை அடிக்க வேண்டும். மேல் கூரை போடத்தேவையில்லை. இந்த வலையை ஒட்டி, ஆடுகள் சாப்பிடக்கூடிய அகத்தி, சூபாபுல், முள்முருங்கை, கிளிரிசிடியா, சித்தகத்தி, வாகை, வாதார காய்ச்சி, வெவ்வேல் மரங்களை நடவு செய்யலாம். அதனோடு வருமானம் தரக்கூடிய கருவேப்பிலை, பப்பாளி, மருதாணி மரங்களையும் வைக்கலாம். வலைக்குள் 3 கொடாப்புகள் அமைக்க வேண்டும். அவற்றை அமைக்கும் முறை மற்றும் பயன்பாடுகள் கீழே கொடுக்கப்பட்டுள்ளது.

கொடாப்பு (1) - படுக்கையறை
-------------------------

மழை, வெயில் நேரத்தில் பாதுகாப்பிற்கும், இரவில் தூங்குவதற்கும் ஒரு கூண்டு அடிக்க வேண்டும். வலையடித்த இடத்தில் ஒரு மூலையில் 3 அடி அகலம், 3 அடி உயரம், 3 அடி நீளம் கொண்ட கொடாப்பு போல் அந்த கூண்டு இருக்க வேண்டும். பழைய மரப்பலகைகளை வாங்கி, கழிவு எண்ணெயில் ஊற வைத்து பயன்படுத்தலாம். அல்லது தார் ஷீட்டைக் கொண்டு அப்படியே குச்சி மேல் போட்டாலும் போதும். அடிக்கடி மாற்ற நேரிடுவதால் தென்னங்கீற்றைப் பயன்படுத்த வேண்டாம்.

கொடாப்பு (2) - தீவன அறை
-----------------------

மேலும் பார்க்க
--------------

* கோழி வளர்ப்பு
**மெனாய் விரிகுடா** (*Menai Bay*) தான்சானியாவின் சான்சிபார் தீவுக் கூட்டத்தின் மிகப்பெரிய உங்குயா தீவின் தென் மேற்கு கடற்கரையில் அமைந்துள்ளது.

புவியியல்
---------

மேற்கு இந்தியப் பெருங்கடலின் சான்சிபார் நீரிணையில் 8 கிமீ அகலத்தில் இவ்விரிகுடா அமைந்துள்ளது.

மெனாய் விரிகுடாவின் நீண்ட கடற்கரையில் பத்தொன்பது கிராமங்கள் உள்ளன. மொத்த மக்கள் தொகை சுமார் 17,000 ஆகும். இந்த கிராமங்கள் சான்சிபாரின் உங்குயா தீவின் தெற்குப் பகுதியில் உள்ளன. 1998 ஆம் ஆண்டு சுமார் 20,000 சுற்றுலாப் பயணிகள் இப்பகுதிக்கு வருகை தந்துள்ளனர்

மெனாய் வளைகுடா பாதுகாப்புப் பகுதி என்பது வளைகுடா பகுதியின் வாழ்விடங்கள் மற்றும் தாவர விலங்கினங்களைப் பாதுகாக்கும் ஒரு கடல் அமைப்பு ஆகும்.

மேற்கோள்கள்
-----------

1. ↑  Zeppel, Heather (2006). *Indigenous ecotourism: sustainable development and management*. CABI. பக். 139–140. பன்னாட்டுத் தரப்புத்தக எண்:978-1-84593-124-7.. பார்த்த நாள்: 22 June 2011.
2. ↑  WWF: story on Menai Bay Conservation Area

புற இணைப்புகள்
--------------

* + Conservation information
* Jocara.net: info and map பரணிடப்பட்டது 2016-03-03 at the வந்தவழி இயந்திரம்
புவியின் ஆசியப் பகுதியில் பகலும் மற்றொரு பகுதியில் இரவும் உள்ளதை விளக்கும் காட்சி
பொது வழக்கில் சூரிய ஒளி பூமியின் ஒரு குறிப்பிட்ட பகுதியில் இருக்கும் காலப்பகுதி அவ்விடத்தில் **பகல்** (*daylight*) எனலாம். கிழக்குத் திசையில் சூரியன் உதிக்கின்ற நேரம் முதல் மேற்கில் மறையும் நேரம் வரையான காலப்பகுதியே இது. ஒரு பகலும், ஓர் இரவும் சேர்ந்தது ஒரு நாள். பகல் நேரம் எப்பொழுதும் ஒரே அளவாக இருப்பதில்லை. ஓர் ஆண்டின் வெவ்வேறு காலங்களில் பகல் நேரத்தின் அளவு வெவ்வேறாக இருக்கின்றது. அத்துடன் புவி மையக் கோட்டுக்குத் தொலைவிலுள்ள இடங்களில் இவ்வேறுபாடு அதிகமாக இருக்கும்.

பூமி தன்னுடைய அச்சில் தன்னைத் தானே சுற்றுவதனாலேயே பகலும் இரவும் உருவாகின்றன. பூமியின் ஒரு குறிப்பிட்ட நிலையில் அரைப் பகுதி சூரியனை நோக்கியிருக்க, மற்றப்பகுதி சூரியனுக்கு எதிர்ப்பக்கத்தில் இருக்கும். சூரியனை நோக்கியிருக்கும் பகுதியில் சூரிய ஒளி விழுவதனால் அப்பகுதி பகலாக இருக்கும்.

| * பா
* உ
* தொ
ஒரு நாளின் பகுதிகள் |
| --- |
| பகல் | காலை **·** நண்பகல் **·** பிற்பகல் **·** மாலைப்பொழுது | வீனசின் பட்டி |
| மெல்லொளி | வைகறை **·** விடியல் **·** பொழுது புலர்தல் **·** அரையிருள் |
| இரவு | நள்ளிரவு |
| தொடர்புபட்டவை | வீனசின் பட்டி **·** நீல மணிநேரம் **·** பொன் மணிநேரம் **·** மங்கொளி **·** பகலொளி **·** நிலவொளி **·** நள்ளிரவுச் சூரியன் **·** துருவ இரவு **·** கதிரவன் வீதி ஒளி |
பொட்டுலினம் நச்சு
தொண்டைஅடைப்பான் நச்சு
வாந்திபேதி நச்சு
கக்குவான் நச்சு
வயிற்றளைச்சல் நச்சு
வெப்ப-அழிவு குடல்நச்சு
**புற நச்சு** (exotoxin) என்பது பாக்டீரியா, பூஞ்சை, பாசி மற்றும் ஒருசெல் உயிரி (புரோட்டோசோவா) ஆகிய நுண்ணுயிரிகளால் வெளியேற்றப்படும் நஞ்சாகும். புற நச்சானது, ஓம்புயிர்களின் உயிரணுக்களை அழிக்கும் (அ) இயல்பான உயிரணு வளர்சிதை மாற்றத்திற்கு இடையூறு விளைவிக்கும் தன்மையினைக் கொண்டது. புற நச்சுகள் உயிரணுக்களிலிருந்து சுரக்கப்பட்டோ அல்லது அகநச்சுக்களைப் போன்று செல் சிதையும்போதோ வெளிபடுகின்றன.

பெரும்பாலான புற நச்சுகள் சூடுபடுத்துவத்தின் மூலம் அழிக்கப்பட்டுவிடுகின்றன. இந்த நச்சுக்கள் அண்மையிலோ அல்லது உள்பரவிய நிலையிலோ விளைவுகளை ஏற்படுத்தக்கூடியவை. உயிர்வளியற்று வளரும் நுண்கிருமியான கிளாஸ்ட்ரீடியம் பொட்டுலினம் உருவாக்கும் *பொட்டுலினம் நச்சு*, தொண்டை அழற்சியினை உண்டாக்கும் கார்னிபாக்டீரியம் டிப்தீரியே நுண்ணுயிரியின் *தொண்டைஅடைப்பான் நச்சு* ஆகியவை நன்கு அறியப்பட்ட உதாரணங்களாகும். பிற உதாரணங்கள்: (காலரா) *வாந்திபேதி நச்சு*, (பெர்டூசிஸ்) *கக்குவான் நச்சு*, (ஷிஜா) *வயிற்றளைச்சல் நச்சு*, ஈ.கோலை உருவாக்கும் வெப்ப-அழிவு *குடல்நச்சு*.

உடலின் எதிர்ப்பு அமைப்பு உருவாக்கும் எதிர்ப்பான்களால் புற நச்சுகள் அழிக்கப்படுகின்றன என்றாலும், இவ்வகை நச்சுகள் மிகுதியான ஆற்றல்மிக்க நஞ்சுகளாக செயலாற்றுவதால் ஓம்புயிர்களின் எதிர்ப்பு அமைப்பானது புற நச்சுகளுக்கு எதிராக பணிபுரியும் முன்பாகவே உயிர்ச்சேதத்தினை விளைவிக்கும் தன்மையினைக் கொண்டவையாகும். பல புற நச்சுகளும் இலக்கு உயிரணுக்களின் மீது செயல்படும் முறையினைக் கொண்டு பகுக்கப்படுகின்றன.

மேற்கோள்கள்
-----------

1. ↑  Stein PE, Boodhoo A, Armstrong GD, Cockle SA, Klein MH, Read RJ (January 1994). "The crystal structure of pertussis toxin". *Structure* **2** (1): 45–57. doi:10.1016/S0969-2126(00)00007-1. பப்மெட்:8075982.
2. ↑  Lederberg, Joshua; Schaechter, Moselio (2004). *The desk encyclopedia of microbiology*. Amsterdam: Elsevier Academic Press. பக். 428. பன்னாட்டுத் தரப்புத்தக எண்:0-12-621361-5.
3. ↑  "Bacterial Pathogenesis: Bacterial Factors that Damage the Host - Producing Exotoxins". 2010-07-27 அன்று மூலம் பரணிடப்பட்டது. 2008-12-13 அன்று பார்க்கப்பட்டது.
**கோலத்திரி அல்லது கோலாத்திரி ராஜா (Kolathiri or Kolathiri Rājā)** என்பது புலி நாடு அல்லது கோலாத்து நாட்டு அரச குடும்பத்தின் திருமண வரிசையில் மிகவும் மூத்த ஆண்களின் பட்டமாகும்.  

இந்த அரச குடும்பம் கோலாசொரூபம் என்றும் அழைக்கப்பட்டது. சிறைக்கல் கோவிலகத்தின் மன்னர்கள் கோலாத்திரிகள் என்று அழைக்கப்பட்டனர். உதய வர்மன் கோலாத்திரியின் அரசவைக் கவிஞராக செருசேரி என்பவர் இருந்தார். செருசேரி கோலாத்திரியின் நண்பராக இருந்தார். கோலத்திரியின் தோற்றம் கேரளபதி மற்றும் கேரள மகாத்யம் ஆகியவற்றில் குறிப்பிடப்பட்டுள்ளது.

புலி நாட்டுக் குடும்பம் பல நூற்றாண்டுகளாக கோலாத்திரி என்று அறியப்பட்டனர். மேலும் அவர்கள் நேரடியாக சேரர், பாண்டியர்கள், சோழர்கள், ஆய் ஆகியோருடைய வழித்தோன்றல்கள் ஆவர். பின்னர் வேணாடு என்றும் பிற்காலத்தில் திருவிதாங்கூர் அரச குடும்பம் என்றும் அழைக்கப்பட்டன. இவை திருவனந்தபுரம் பகுதியில் தோன்றியது புலி நாடு என்று அழைக்கப்பட்ட காலகட்டத்தில் கோலாத்திரி சேரர், ஆய் வம்சத்தினரின் ஒரு கிளையாகத் இருந்திருக்கலாம். கி.பி பன்னிரண்டாம் நூற்றாண்டில் குலசேகரப் பேரரசு அல்லது மகோதயபுரத்தின் பெருமாள் ஆட்சியாளர்கள் காணாமல் போன பின்னர், இந்தியாவின் கேரளாவில் உள்ள எழிமலாவில் இவர்கள் தோன்றியுள்ளனர். மேலும், இவர்களது அரண்மனை கேரளாவில் முற்றிலும் சுதந்திரமானதும் முக்கியத்துவம் வாய்ந்ததும் ஆன முக்கிய அரசியல் இல்லங்களில் ஒன்றாகும்.  கோலாத்திரி குடும்பமும் திருவிதாங்கூர் குடும்பமும் 1990களில் ஒருவருக்கொருவர் பெண் குழந்தைகளை ஒருவருக்கொருவர் தத்தெடுத்தன.

கலாச்சார சித்தரிப்புகள்
-----------------------

உருமி என்ற மலையாளத் திரைப்படத்தில் "கோலாத்திரி" ஒரு கதாபாத்திரமாக தோன்றுகின்றனர். இந்தப் படம் வட கேரளாவில் போர்த்துகீசிய தலையீடு, மேற்கில் ஒரு நாயகனாகப் புகழப்பட்ட வாஸ்கோடகாமா செய்த தவறான செயல்களை அடிப்படையாகக் கொண்டது. இந்த படம் 2011 மார்ச் 31 அன்று வெளியிடப்பட்டது.

குறிப்புகள்
-----------

1. ↑  Duarte Barbosa, The Book of Duarte Barbosa: An Account of the Countries Bordering on the Indian Ocean and their Inhabitants, II, ed.M. L Dames (repr. London: Hakluyt Society, 1921)
2. ↑  The Dutch in Malabar: Selection from the Records of the Madras Government, No. 13 (Madras: Printed by the Superintendent, Government Press, 1911), 143.
3. ↑  Perumals of Kerala by M. G. S. Narayanan (Calicut: Private Circulation, 1996)
**சுமாத்திர யானை** (Sumatran elephant:Elephas maximus sumatranus) என்பது ஆசிய யானை இனத்தின் மூன்று உப இனங்களில் ஒன்றாகும். இதன் விஞ்ஞானப் பெயர் *எலிபாஸ் மக்சிமஸ் சுமாத்திரஸ்* என்பதாகும். இந்த யானை இனமானது இந்தோனேசியா மற்றும் சுமாத்திரா ஆகிய பிரதேசங்களுக்கு உரித்தானதாகும். 2011 ஆம் ஆண்டில் பன்னாட்டு இயற்கைப் பாதுகாப்புச் சங்கத்தினால் சுமாத்திர யானை இனம் மிக அருகிய இனமாக பிரகடனப்படுத்தப்பட்டது. வாழ்விடத்திற்கான பற்றாக்குறை, களவாடப்படல், இடப்பற்றாக்குறை ஆகிய காரணங்களினால் இவை அருகி வருகின்றன. இவற்றின் 69 வீதமான வாழிடங்கள் 25 வருடங்களில் அழிக்கப்பட்டுள்ளன.

பண்புகள்
--------

இவ்வகை யானைகளில் ஆண் யானைகள் பெண் யானைகளை விடப் பெரியதாக இருக்கின்றன. இவை ஆப்பிரிக்க யானைகளையும் விட சிறியவை ஆகும். சுமாத்திர பெண் யானைகளிற்கு தந்தங்கள் கட்டையாகவோ அல்லது இல்லாமலோ இருக்கின்றன. இவற்றின் சராசரி உயரம் 2 தொடக்கம் 3.2 மீற்றர்கள் ஆகும். அத்துடன் இவற்றின் சராசரி எடை 2 தொடக்கம் 4 தொன்கள் ஆகும். இலங்கை, இந்திய யானைகளை விடவும் இவற்றின் தோலின் நிறம் மிகவும் மெல்லியனவாக அமைந்துள்ளன.

மேற்கோள்கள்
-----------

1. ↑  Gopala, A. Hadian, O. Sunarto, Sitompul, A. Williams, A. Leimgruber, P. Chambliss, S. E. Gunaryadi, D. (2011). "Elephas maximus ssp. sumatranus". *பன்னாட்டு இயற்கைப் பாதுகாப்புச் சங்கத்தின் செம்பட்டியல் பதிப்பு 2012.2*. பன்னாட்டு இயற்கைப் பாதுகாப்புச் சங்கம்.CS1 maint: multiple names: authors list (link)
2. ↑  வார்ப்புரு:MSW3 Proboscidea
3. ↑  Shoshani, J. Eisenberg, J.F. (1982) *Elephas maximus*. Mammalian Species 182: 1–8
| மேலைக் கங்க மன்னர்கள் (350–999) |
| --- |
| 

|  |  |
| --- | --- |
| கொங்கணிவர்மன் | (350–370) 
 |
| மாதவ மகாதிராயன் | (370–390)
 |
| அரிவர்மன் | (390–410)
 |
| விட்டுணுகோபன் | (410–430)
 |
| மாதவா III தந்தங்களா | (430–469)
 |
| அவிந்தன் | (469–529) 
 |
| துர்விந்தன் | (529–579)
 |
| முஷ்கரன் | (579–604) 
 |
| பொலவிரா | (604–629)
 |
| சிறீவிக்ரமன் | (629–654)
 |
| பூவிக்ரமன் | (654–679) 
 |
| முதலாம் சிவமாறன் | (679–726) 
 |
| சிறீபுருசன் | (726–788) 
 |
| இரண்டாம் சிவமாறன் | (788–816) 
 |
| முதலாம் இராசமல்லன் | (816–843) 
 |
| முதலாம் பிருதிவிபதி | (மறைவு 880)
 |
| இரிகங்க நீதிமார்கன்  | (843–870)
 |
| இராசமல்லன் II  | (870–907) 
 |
| இரண்டாம் நீதிமார்கன் | (907–921) 
 |
| நரசிம்மன்  | (921–933) 
 |
| இராசமல்லன் III  | (933–938) 
 |
| இரண்டாம் பிருதிவிபதி | (மறைவு 940)
 |
| இரண்டாம் பூதுகன் | (938–961) 
 |
| மருளகங்க நீதிமார்கன் | (961–963) 
 |
| மாறசிம்மன் II சத்யவாக்கியன் | (963–975) 
 |
| இராசமல்லன் IV சத்யவாக்கியன் | (975–986) 
 |
| இராசமல்லன் V (ரக்கசகங்கன்)  | (986–999) 
 |
| நீதிமார்க பெருமானடி  | (999) 
 |
| முதலாம் இராஜராஜ சோழன்(***சோழர்***) | (985–1014)
 |

 |
| * பா
* உ
* தொ
 |

**கொங்கணி வர்மன்** என்பவர் கங்க வம்சத்தின் முதல் அரசராக அறியப்படுகிறார். இவர் அரசராக முடி சூட்டிக்கொண்டது சகம் 101 பிரமோதூத வருடம் (கி. பி. 179) எனவும், போருக்குச் செல்லும் போது தன்னுடைய வாளினாலே ஒரு கல்லை வெட்டித் துண்டித்து இக்கல் துண்டானதுபோல் பகையரசர்களை துண்டம் பண்ணுவேன் என்று சபதம் செய்து அப்படியே செய்தான் என்கிறது கொங்கு தேச ராஜாக்கள் கையேட்டுப் பிரதி.

அரசை நிறுவுதல்
--------------

கி.பி.நான்காம் நூற்றாண்டின் மத்தியில் கர்நாடகப் பகுதியில் இச்சுவாகு மரபின் இளவரசர்களான திட்டிகன் என்னும் கொங்கணிவர்மன் மாதவன் என்ற இருவரால் சிம்மநந்தி என்னும் சமண ஆச்சாரியார் ஆசியுடனும் உதவியுடனும் கங்கமரபு அரசு நிறுவப்பட்டது.

ஸ்கந்தபுரம்
-----------

கதையின்படி கங்கநாட்டை ஆரம்பத்தில் ஆண்டதாகக் கூறியிருக்கும் ரெட்டி வம்ச அரசர்கள் போலவே இவனும் ஸ்கந்தபுரத்தை தலைநகராகக் கொண்டு நீதி நெறி தவறாது ஆட்சி செய்தார் எனவும், பல தேச மன்னர்களை வென்று அவர்களிடமிருந்து கப்பம் பெற்று ஆட்சி செய்தார் எனவும், அறியமுடிகிறது.

சிறப்புப் பெயர்
---------------

கங்கை குலத்திலே பிறந்த **கொங்கணி வர்மன்** சிறந்த அரசாட்சி நடத்தியதால் **ஸ்ரீமது**, **தர்ம மகாதிராயன்** என பட்டங்கள் பெற்றான் என்கிறது கொங்கு தேச ராஜாக்கள் கையேட்டுப் பிரதி.

விரிவாக்கம்
-----------

கங்க அரசை நிறுவிய காலத்தில் தற்கால கர்நாடக மாநிலம் கோலார் பகுதியை ஆண்டுவந்த பாணர்களைக் கொங்கணிவர்மன் வென்றான்.

மேற்கோள்
--------

1. 1 2  கொங்கு தேச ராஜாக்கள்- கையேட்டுப் பிரதி -ஆவணக் காப்பகம்-சென்னை-5-
2. ↑  கொங்கு நாட்டு வரலாறு- (பக்கம்-98-99)-ஆசிரியர்- கோ. ம. இராமச்சந்திரன் செட்டியார்-பேரூர்ப் புலவர் பேரவை-கோயமுத்தூர்-முதற்பதிப்பு-2004-
3. ↑  இரா.இராமகிருட்டிணன்,தகடூர் வரலாறும் பண்பாடும் பக்.165
மாகாணம் உடன் குழப்பிக் கொள்ளாதீர்கள்.

தற்காலத்திய புரோவென்சு-ஆல்ப்சு-பிரெஞ்சு ரிவெரா மண்டலத்தில் வரலாற்றில் மண்டலமாகவிருந்த புரோவென்சு வெளிர் ஆரஞ்சு வண்ணத்தில் காட்டப்பட்டுள்ளது.
**புரோவென்சு** (*Provence*) தென்கிழக்கு பிரான்சில் நடுநிலக் கடலோரத்தில் ரோன் ஆற்றுக்கு கிழக்கே இருந்த முன்னாள் மண்டலம். இது தற்போதைய புரோவென்சு-ஆல்ப்சு- பிரெஞ்சு ரிவியரா மாகாணத்தின் பெரும்பகுதியாக உள்ளது. இதன் எல்லைகளாக மேற்கில் ரோன் ஆறும், கிழக்கில் இத்தாலியும் உள்ளன. கடந்த காலத்தில் இதன் தலைநகரங்களாக ஆர்லெசு, ஐக்சு-ஆன்-புரெவென்சே, அவிக்னோன் இருந்துள்ளன. இன்று இம்மண்டலத்தின் தலைநகரமாக மர்சேய் உள்ளது. இந்த மண்டலத்தின் முக்கியமான பிற நகரங்களாக டீக்னெ-லெசு-பெய்ன்சு, காப், நீஸ், துலோன் ஆகியன உள்ளன.

புரோவென்சின் சில காட்சிகள்
--------------------------

* Mont Ventoux and a field of lavenderMont Ventoux and a field of lavender
* The old port of Marseille.The old port of Marseille.
* Place Republique in ArlesPlace Republique in Arles
* Moustiers-Sainte-Marie, in Upper ProvenceMoustiers-Sainte-Marie, in Upper Provence
* Provençal country road lined with plane treesProvençal country road lined with plane trees
* Flamingos in the CamargueFlamingos in the Camargue
* SisteronSisteron
* Pont Saint-Bénézet at sunsetPont Saint-Bénézet at sunset
* Croix de Provence on Mount Sainte-VictoireCroix de Provence on Mount Sainte-Victoire

வெளி இணைப்புகள்
---------------

விக்கிமீடியா பொதுவகத்தில்,  
 ***புரோவென்சு***   
என்பதின் ஊடகங்கள் உள்ளன. 

* Official Provence Alpes Côte d'Azur (PACA) Tourist Board
* Official Bouches-du-Rhône Tourist Board
* Official Vaucluse Tourist Board
* Aix-en-Provence Tourist Office
**சோழியம்பாளையம் அகத்தீஸ்வரர் கோயில்** தமிழ்நாட்டில் திருவள்ளூர் மாவட்டம், சோழியம்பாளையம் என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் அகத்தீஸ்வரர், அகிலாண்டேஸ்வரி சன்னதிகளும், விநாயகர், முருகன், சண்டிகேஸ்வரர், நந்தி, பலிபீடம், துவார பாலகர்கள், பைரவர் உபசன்னதிகளும் உள்ளன. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் சிவாகம முறைப்படி ஒருகாலப் பூசை நடக்கின்றது. ஆவணி மாதம் விநாயகர் சதுர்த்தி முக்கிய திருவிழாவாக நடைபெறுகிறது. சித்திரை மாதம் தமிழ் புத்தாண்டு திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.